Document ID: 31997D0834

KOMISSION PÄÄTÖS,
tehty 3 päivänä joulukuuta 1997,
Belgian neuvoston asetuksen (ETY) N:o 2997/87 mukaisesti esittämän humalalajikkeiden vaihtamista koskevan lisäohjelman muuttamisen hyväksymisestä (Ainoastaan ranskan- ja hollanninkieliset tekstit ovat todistusvoimaiset) (97/834/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon humala-alan tuottajille myönnettävän tuen määrän vahvistamisesta satovuodelle 1986 ja erityistoimenpiteistä tiettyjen tuotantoalueiden hyväksi 22 päivänä syyskuuta 1987 annetun neuvoston asetuksen (ETY) N:o 2997/87 (1), sellaisena kuin se on viimeksi muutettuna asetuksella (EY) N:o 423/95 (2), ja erityisesti sen 2 artiklan 5 kohdan,
ottaa huomioon tiettyjen tuotantoalueiden hyväksi toteutettavien erityistoimenpiteiden soveltamista koskevista yksityiskohtaisista säännöistä 22 päivänä joulukuuta 1987 annetun komission asetuksen (ETY) N:o 3889/87 (3), sellaisena kuin se on viimeksi muutettuna asetuksella (ETY) N:o 718/93 (4), ja erityisesti sen 3 artiklan,
sekä katsoo, että
Belgia on asetuksen (ETY) N:o 2997/87 2 artiklan 5 kohdan mukaisesti esittänyt komissiolle 10 päivänä maaliskuuta 1988 humala-alan lajikkeiden vaihtamista koskevan ohjelman; kyseinen ohjelma, sellaisena kuin se on muutettuna 26 päivänä heinäkuuta 1988, on hyväksytty komission päätöksellä 88/606/ETY (5); kyseinen ohjelma, jota muutettiin kolme kertaa päätöksillä 89/480/ETY (6), 91/94/ETY (7) ja 92/149/ETY (8), päättyi 31 päivänä joulukuuta 1992,
Belgia on asetuksen (ETY) N:o 3889/87 1 artiklan 2 kohdan mukaisesti esittänyt komissiolle 29 päivänä joulukuuta 1992 lajikkeiden vaihtamista koskevan lisäohjelman, joka eroaa aiemmasta ohjelmasta siten, että siihen sisällytetään hiljattain hyväksytty uusi tuottajaryhmä sekä uusia viljelyaloja, ja se koskee aiempaa enemmän markkinoiden tarpeisiin paremmin sopivia super-alfa-lajikkeita; lisäohjelma on hyväksytty komission päätöksellä 93/251/ETY (9),
Belgian kuningaskunta on esittänyt komissiolle 21 päivänä joulukuuta 1993 uusia muutoksia kyseiseen ohjelmaan,
ehdotetut muutokset koskevat super-alfa-lajikkeiden sisällyttämistä aiempaa enemmän niiden lajikkeiden joukkoon, joita on siirrytty viljelemään, ja niiden viljelyalojen lisäämistä, joita lajikkeiden vaihtaminen koskee; muutokset tähän ohjelmaan on hyväksytty komission päätöksellä 94/144/EY (10),
Belgia on toimittanut komissiolle 23 päivänä heinäkuuta 1997 uusia muutoksia tähän ohjelmaan,
ehdotetut muutokset koskevat niiden viljelyalojen, joilla lajikkeita voidaan siirtyä viljelemään, siirtoa samaan liittoon kuuluvien tuottajaryhmien välillä siten että Belgialle säädetty kokonaisviljelyala säilyy muuttumattomana,
lisäohjelmassa noudatetaan kyseisen asetuksen tavoitteita, ja se sisältää asetuksen (ETY) N:o 3889/87 2 artiklassa vaaditut tiedot,
erityistukea uusiin lajikkeisiin siirtymiseen voidaan myöntää myös aloille, joilla viljellään muita lajikkeita, jos näillä aloilla viljellään pääasiassa karvaita lajikkeita ja jos ne kuuluvat uusiin lajikkeisiin siirtymistä koskevaan ohjelmaan,
ohjelmassa määrätty kansalliseen talousarvioon kuuluva rahoitusosuus noudattaa asetuksen (ETY) N:o 2997/87 2 artiklan 2 kohdassa mainittua enimmäismäärää; 2 artiklan 2 kohdassa tarkoitetut tosiasialliset kulut voivat sisältää arvioita lajikkeen vaihtamissuunnitelman täytäntöönpanosta aiheutuvasta tulojen nettomenetyksestä; kuitenkin ainoastaan asetuksen (ETY) N:o 2997/87 antamispäivästä alkaen aiheutuneisiin tulojen nettomenetyksiin liittyvät arviot voidaan sisällyttää tosiasiallisten kulujen laskentaan; tämän vuoksi on vahvistettava jäsenvaltion osallistuminen lajikkeiden vaihtamista koskevan ohjelman rahoitukseen, ja
tässä päätöksessä säädetyt toimenpiteet ovat humalan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Belgian asetuksen (ETY) N:o 2997/87 mukaisesti 23 päivänä heinäkuuta 1997 esittämä humalalajikkeiden vaihtamista koskeva ohjelma. Tämän ohjelman tärkeimmät tiedot on lueteltu liitteessä.
2 artikla
Tämä päätös on osoitettu Belgian kuningaskunnalle.
Tehty Brysselissä 3 päivänä joulukuuta 1997.

Labels: 18
17
6